L’Ajuntament de Sagunt rep a 38 becaris de la Dipu te Beca 2016
01 de juliol 2016

![Imagen 1](/media/xwni3cjg/___________cmm0066.jpg)![Imagen 2](/media/f30chg1y/_____________cmm0081.jpg)

​![](/media/puajonmu/____________cmm0087.jpg)

La Dipu Te Beca acolleix 38 estudiants de pràctiques en formació durant els mesos de juliol i agost en els distints departaments municipals de l'Ajuntament de Sagunt. Es tracta d’estudiants universitaris, i de cicles formatius de grau mitjà o de superior, que compliran una jornada de 20 hores setmanals amb una retribució de 500 euros mensuals.

**“Vos va a servir per a tindre una experiència professional, per a aprendre com funciona l’Ajuntament per dins \[...\], la casa que s’administra en els impostos de tots”**, així ho ha comunicat Teresa Garcia, l’alcaldessa accidental. També ha participat a l’acte Sergio Moreno, regidor delegat de Personal, qui s’ha encarregat de rebre als estudiants a la sala de plens. Els adjudicataris es repartiran en les diferents àrees d’administració: Presidència i Govern, Economia i Finances, Benestar Social, Política Territorial i Sostenibilitat i Infraestructures i Esport.

 L’Ajuntament de Sagunt disposa d’un pressupost de 38.000 euros per al finançamentde les beques. El 20% del  finançament correspon a l’administració municipal, mentre que la Diputació de València es fa càrrec del 80% restant.

 És la huitena edició d’aquest programa de beques destinat a oferir una formació professional a joves de la localitat i els voltants. Teresa Garcia ha convidat als participants a aprofitar **“aquesta oportunitat”** per a complementar els estudis durant els dos pròxims mesos.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-a-38-becaris-de-la-dipu-te-beca-2016/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-a-38-becaris-de-la-dipu-te-beca-2016/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-a-38-becaris-de-la-dipu-te-beca-2016/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-a-38-becaris-de-la-dipu-te-beca-2016/)